Nils Johnson

Nils Johnson (født 19. juni 1956 i Tønsberg) er en norsk skuespiller og teatersjef.

Johnson ble utdannet ved Statens Teaterhøgskole fra 1977 til 1980 og har vært engasjert ved Nordland Teater (1980–81), Trøndelag Teater (1989–2001) og Hålogaland Teater (1982–1989), og igjen som teatersjef fra januar 2001 til desember 2008. Han ble etterfulgt av Iren Reppen. 

På Hålogaland hadde han blant annet roller som Jean i Strindbergs Frøken Julie (1987), samt hovedrollen i Athol Fugards Øya i 1985 (filmatisert for Fjernsynsteatret i 1986), og i Richard Nelson i Ti bud for forfattere (1987). Han både regisserte og spilte i barneforestillingen Kykelikasse (1987–1988). På Trøndelag teater  har han blant annet vært å se i Jim Cartwrights sosialistiske Gata og Brynjar Aas Tørst.

På Nationaltheatret har han spilt Julemannen i Reisen til julestjernen, scenografen i Trær som faller, faren i Tilbakekomstene, pølsemakeren i Folk og røvere i Kardemomme by, Oscar Berge og Lars Roar Justnæs i Julemiddag, Hallvard i Tarjei, valgsekretæren i Den utrolige historien om den kjempestore pæra og Peter Sorin i Måken.Nils Johnson - nathionaltheatret.no  

Hans har også deltatt i divrse filmer og TV-serier, blant annet i Orions belte og TV-serien Himmelblå.

Johnson har også vært oppleser for flere utgivelser på Lydbokforlaget, inkludert Vett og uvett, samt bøker av Knut Hamsun.

Han er bror til skuespiller Guri Johnson og lege Egil Johnson.

Referanser

 Eksterne lenker 


Kategori:Norske teatersjefer
Kategori:Norske skuespillere
Kategori:Skuespillere ved Trøndelag Teater
Kategori:Skuespillere ved Hålogaland Teater
Kategori:Personer fra Tønsberg kommune